**1.pielikums**

**TEHNISKĀ SPECIFIKĀCIJA**

**Darba uzdevums “Iekšējā audita pakalpojums pašvaldības kapitālsabiedrības SIA “Garkalnes komunālserviss” finanšu situācijas izvērtēšanai”**

Iepirkums paredz, ka pretendents sniedz iekšējā audita pakalpojumu ar mērķi izvērtēt SIA “Garkalnes komunālserviss” finanšu situāciju, kas ietver budžeta sagatavošanas kārtības un apstiprināšanas procesa, budžeta izpildes un saimnieciskā darba plāna izpildes atbilstību normatīvajiem aktiem, kā arī sniegt atzinumu un ieteikumus turpmākās darbības iespējām un veicamajiem pasākumiem.

**Vispārēja informācija:**

SIA “Garkalnes komunālserviss” ir 100% pašvaldībai piederoša kapitālsabiedrība.

Galvenās darbības jomas Ropažu novadā ir šādas:

* Publiskās teritorijas labiekārtošanas darbi (visā Ropažu novadā).
* Pašvaldības ceļu uzturēšanas darbi (visā Ropažu novadā).
* Ielu apgaismojuma uzturēšana (visā Ropažu novadā).
* Publisku spēļu vai rekreācijas laukumu apsaimniekošana (visā Ropažu novadā).
* Kapsētu apsaimniekošana (Garkalnē, Ropažos un Ulbrokā).
* Centrālā siltumapgāde (Stopiņu pagastā un daļēji Garkalnes pagastā).

Reģistrētais pamatkapitāls 1 205 691 EUR. 2024.gads noslēgts ar zaudējumiem

**Iepirkuma mērķis un minimālās prasības pretendentam:**

1. Izvērtēt kapitālsabiedrības finanšu situāciju, budžeta plānošanas un izpildes atbilstību normatīvajiem aktiem un pašvaldības prasībām, kā arī sniegt atzinumu par turpmākās darbības iespējām un nepieciešamajiem pasākumiem.
2. Iepirkuma līgums paredz, ka pretendents veic neatkarīgu un objektīvu iekšējo auditu gūstot pārliecību par tās darbības atbilstību normatīvo aktu prasībām;
3. Audita pakalpojums tiek sniegts atbilstoši apstiprinātam audita darba plānam saskaņā ar normatīvo aktu prasībām, profesionālās ētikas kodeksa normām, ievērojot Latvijā atzīto starptautisko revīzijas standartu prasības un labās prakses principus.
4. Visa audita laikā iegūtā informācija ir konfidenciāla, kurai noteikts ierobežotas pieejamības statuss.
5. Audita pakalpojums ietver:
   1. 2025.gada kapitālsabiedrības budžeta sagatavošanas un apstiprināšanas kārtības un notikušā procesa pārbaudi;
   2. Dokumentu pārbaudi par budžeta projektiem un veiktajiem precizējumiem, budžeta pamatojošo dokumentu pārbaudi, t.sk. izmantoto tarifu aprēķini un to atbilstība apstiprinātajiem dokumentiem, finanšu pārskati, valdes un dalībnieku sapulces lēmumi un protokoli, kā arī komunikācija ar pašvaldību.
6. Audita metodi tiek izmantota atbilstoši audita veikšanas standartiem un ietver:
   1. Dokumentu analīzi;
   2. Intervijas ar kapitālsabiedrības valdi un finanšu speciālistiem;
   3. Intervijas ar pašvaldības atbildīgo darbinieku un iekšējo auditoru;
   4. Datu salīdzinošanas analīze ar iepriekšējiem gadiem;
   5. Dokumentu atbilstības normatīvajiem aktiem, lēmumiem un noteiktajiem termiņiem pārbaude.
7. Sagaidāmais rezultāts:
   1. Audita ziņojums ar konstatējumiem, secinājumiem un ieteikumiem;
   2. Atzinums par kapitālsabiedrības spēju turpināt darbību (ar / bez papildus finansējuma, norādot finansējuma avotu);
   3. Ieteikumu pašvaldībai par nepieciešamo rīcību kapitālsabiedrības pārvaldībā, pamatkapitāla palielināšanas lietderībā un likumībā, valdes atbildības līmenī, uzraudzības pastiprināšanā.

**Darba veikšanas termiņi un kārtība:**

1. Audita pakalpojums jāveic atbilstoši iepriekš saskaņotam audita darba grafikam.
2. Audita pakalpojuma veikšanas termiņš – viens mēnesis no līguma noslēgšanas brīža.
3. Audita ziņojuma projekta saskaņošana ar Pasūtītāju saskaņā ar apstiprināto laika grafiku;
4. Audita ziņojuma iesniegšana saskaņā ar apstiprināto laika grafiku.
5. Audits tiek veikts kapitālsabiedrības un pasūtītāja telpās vai attālināti. Veicot auditu, jāievēro kapitālsabiedrības un Ropažu novada pašvaldības darba laiks.
6. Piedāvājuma cenā iekļaujami transporta izdevumi, tajā skaitā autotransporta izmantošanas izdevumi braucieniem uz kapitālsabiedrību un pašvaldību, izdevumi par mobilajiem sakariem, un dokumentu pavairošanu, kā arī kancelejas preču iegādes izdevumi.
7. Pasūtītājs nodrošina pieeju visiem pieprasītajiem dokumentiem un citai nepieciešamajai informācijai.